अभिनेता तथा निर्देशक आदित्य बुढाथोकीलाई नाट्य संस्था महासंघ (फेटो) काभ्रे च्याप्टरले सम्मान गरेको छ । कला जगतमा लामो समयदेखि पुर्याएको योगदानको कदर गर्दै च्याप्टरले यो वर्ष काभ्रे स्थायी घर भएका बुढाथोकीलाई सम्मान गरेको हो । कार्यक्रममा प्रदेश नम्बर ३ का सभासद बसुन्धरा हुमागाँई र फेटोका अध्यक्ष अमरकृष्ण चन्दले बुढाथोकीलाई सम्मानपत्र र दोसल्ला ओढाई सम्मान व्यक्त गरेका थिए । सानैदेखि अभिनय गर्ने आदित्यले २०५९ सालमा राष्ट्रिय नाचघरमा औपचारिक रुपमा अभिनयको कक्षा लिएका थिए । फिल्ममा आउन भन्दा अगाडि नै उनी टेलिफिल्महरुबाट चर्चामा आएका थिए । सबिन बाँस्तोलाको निर्देशनमा तत्कालिन समयमा आउने टेलिसिरियल ‘थोरै भए पुगिसरी’बाट उनी निकै चर्चित बने ।
